Vyhláška

Ministerstva hospodárstva Slovenskej republiky,

ktorou sa stanovuje spôsob výpočtu škody spôsobenej neoprávneným odberom elektriny podľa § 39 ods. 2 zákona o energetike

T é z y

Čl. 1  Predmet úpravy

Čl. 2  Poškodená strana

Čl. 3  Kategorizácia odberateľov
 
Čl. 4  Metódy určenia škody

-	dohodou,

-	výpočtom,

-	kvalifikovaný odhad,

-	znalecký odhad,

Čl. 5  Výška náhrady

Čl. 6  Uplatnenie škody

Čl. 7  Vymáhanie škody

Čl. 8  Prechodné a záverečné ustanovenia

Vyhláška

Ministerstva hospodárstva Slovenskej republiky,

ktorou sa ustanovujú podrobnosti o postupe pri vyhlasovaní stavu núdze a o vyhlasovaní obmedzujúcich opatrení pri stavoch núdze

Ministerstvo hospodárstva Slovenskej republiky podľa § 14 ods. 5 zákona o energetike ustanovuje: 
§ 1
Vyhláška ustanovuje opatrenia pri stave núdze v zásobovaní elektrinou a plynom alebo pri činnostiach zamedzujúcich ich  vzniku a opatrenia pri odstraňovaní následkov stavu núdze v sústave a  obmedzujúce opatrenia pri riešení stavov núdze v zásobovaní zemným plynom a pri činnostiach zamedzujúcich ich vzniku, ako aj opatrenia pri odstraňovaní následkov stavov núdze v plynárenskej sústave
§ 2
Na zamedzenie vzniku stavu núdze  zásobovaní elektrinou a odstránenie nevyrovnanej bilancie medzi zdrojmi a spotrebou elektriny obmedzovaním spotreby elektriny odberateľov elektriny (ďalej len „odberateľ“) sa uplatňuje 
a)	zníženie výkonu odoberaného odberateľom alebo zvýšenie dodávaného výkonu dodávateľom elektriny (ďalej len „dodávateľ“) v súlade s vyhláseným obmedzujúcim odberovým stupňom plánu obmedzovania spotreby uvedeným v prílohe č. 1, 
b)	prerušenie dodávky elektriny od dodávateľa v súlade s havarijným vypínacím plánom uvedeným v prílohe č. 2, 
c)	prerušenie dodávky elektriny v súlade s frekvenčným plánom uvedeným v prílohe č. 3. 
§ 3
(1)	Plán obmedzovania spotreby je postup určený na zamedzenie vzniku stavu núdze alebo na riešenie stavu núdze vyvolaného nedostatkom elektriny v sústave po vyčerpaní všetkých možností zabezpečenia jej dostatku. 
(2)	Výkonovú náplň jednotlivých obmedzujúcich odberových stupňov určuje Slovenský energetický dispečing (ďalej len „energetický dispečing“) podľa systémových hľadísk sústavy. Hodnoty obmedzenia odoberaného výkonu pre jednotlivé obmedzujúce stupne určuje dodávateľ podľa odseku 7 a tieto sú súčasťou zmluvy o dodávke elektriny uzavretej medzi dodávateľom a odberateľom. 
(3)	Pri zmene technických podmienok odberu elektriny odberateľ prerokuje s dodávateľom zodpovedajúcu zmenu obmedzujúcich odberových stupňov podľa odseku 7. 
(4)	Jednotlivé obmedzujúce odberové stupne môžu byť vyhlásené a nadobudnúť účinnosť súčasne. 
(5)	Plán obmedzovania spotreby a vzájomné vzťahy medzi energetickým dispečingom a dispečingom dodávateľa sú určené v prevádzkovej inštrukcii energetického dispečingu, ktorá je súčasťou dispečerského poriadku na riadenie prevádzky sústavy (ďalej len „dispečerský poriadok“). 
(6)	Plán obmedzovania spotreby nadobúda účinnosť po jeho schválení. 
(7)	Rozsah výkonovej náplne obmedzujúcich odberových stupňov na zamedzenie stavu núdze (obmedzujúce stupne č. 1 až 4) pre každého odberateľa je najmenej 37 % z technického maxima, ktoré si dodávateľ a odberateľ dohodnú v zmluve o dodávke elektriny. Túto hodnotu obmedzenia možno rozložiť do väčšieho počtu obmedzujúcich odberových stupňov. 
(8)	Obmedzujúce odberové stupne vyhlasuje a odvoláva energetický dispečing vo verejnoprávnych hromadných oznamovacích prostriedkoch alebo dispečing dodávateľa podľa zásad dispečerského riadenia určených v dispečerskom poriadku systémom hromadného diaľkového ovládania, prípadne iným dostupným prostriedkom. 
(9)	Na riešenie stavu núdze je určený postup, pri ktorom dochádza k obmedzeniu dodávky elektriny až po hodnotu bezpečnostného minima (obmedzujúce odberové stupne č. 5 a 6). Obmedzujúce odberové stupne možno uplatniť až po vyčerpaní všetkých možností na predchádzanie a zamedzenie stavu núdze. Obmedzujúcimi odberovými stupňami sa nariaďuje zníženie spotreby elektriny všetkých odberateľov a dodávateľov. 
(10)	Bezpečnostné minimum je najnižšia hodnota zmluvne dohodnutého odoberaného výkonu, pri ktorej nebudú ohrozené životy a zdravie osôb a nedôjde k poškodeniu výrobných technologických zariadení alebo k neprijateľným materiálnym škodám. Hodnota bezpečnostného minima odberateľa sa dojednáva v zmluve na dodávku elektriny. 
§ 4
(1)	Havarijný vypínací plán je postup určený na rýchle prerušenie dodávky elektriny odberateľom, ku ktorému sa pristupuje pri likvidácii porúch v sústave, ak nemožno použiť iné opatrenia. 
(2)	Výkonová náplň havarijných stupňov a vzájomné vzťahy medzi energetickým dispečingom a dispečingami dodávateľov sú určené v prevádzkovej inštrukcii energetického dispečingu, ktorá je súčasťou dispečerského poriadku. 
(3)	Stupne havarijného vypínacieho plánu vyhlasuje a odvoláva energetický dispečing. 
(4)	Prerušenie dodávky elektriny odberateľom vykonáva dodávateľ vypnutím vývodov v rozvodniach veľmi vysokého napätia a vysokého napätia spravidla na dve hodiny od vyhlásenia tohto prerušenia. 
(5)	Príkaz na okamžité vypnutie zariadenia odberateľov podľa havarijného vypínacieho plánu sa vykonáva v súlade so zásadami dispečerského riadenia. 
§ 5
(1)	Frekvenčný plán je postup pri činnostiach zamedzujúcich vzniku stavu núdze a riešiacich stav núdze, ktoré súvisia s havarijným poklesom frekvencie. Po vyčerpaní opatrení na strane zdrojov a spotreby elektriny je cieľom frekvenčného plánu vyrovnať výkonovú bilanciu a udržať frekvencie vo vyhovujúcich medziach. Ak frekvencia naďalej klesá, pristupuje sa k frekvenčnému odpájaniu výrobní elektriny na zabezpečenie ich úspešného prechodu na vlastnú spotrebu a na vytvorenie podmienok na urýchlenie obnovy napätia a riadnej prevádzky  sústavy. 
(2)	Frekvenčný plán sa vykonáva pomocou technických prostriedkov na automatické obmedzenie spotreby. Osadenie technických prostriedkov vykonáva dodávateľ. 
(3)	Frekvenčný plán vypracúva energetický dispečing v spolupráci s dispečingami dodávateľov. Pri výbere odpájanej záťaže treba zohľadniť bezpečnosť prevádzky zariadení odberateľov a sústavy. 
§ 6
Pri skončení obmedzujúcich opatrení sa postupuje podľa plánov obnovy a podľa konkrétnej situácie v sústave. 
§ 7
Účinnosť
Táto vyhláška nadobúda účinnosť .................

Príloha č. 1 k vyhláške 

PLÁN OBMEDZOVANIA SPOTREBY 

Jednotlivé stupne plánu obmedzovania spotreby určujú obmedzenia elektrického výkonu odberateľov. Obmedzením odoberaného výkonu sa rozumie zníženie dohodnutého výkonu v hodinovom diagrame zaťaženia odberateľov s registračným záznamom priebehu spotreby a zníženie dohodnutých priemerných hodinových výkonov ostatných odberateľov o hodnotu náplne obmedzujúcich stupňov č. 1 až 4 na minimálnu spotrebu bezpečnostného minima pri obmedzujúcich stupňoch č. 5 a 6. 
Obmedzenia elektrického výkonu odoberaného pri vyhlásení stavu núdze sú určené jednotlivými stupňami plánu obmedzovania spotreby: 

a)	základný stupeň vyjadruje riadny prevádzkový stav  sústavy s vyrovnanou výkonovou bilanciou a potrebnou výkonovou rezervou, 
b)	obmedzujúci stupeň č. 1 predstavuje zníženie odoberaného výkonu odberateľov zo sietí veľmi vysokého napätia a vysokého napätia s dohodnutým technickým maximom vyšším ako 1000 kW s platnosťou do 30 minút po vyhlásení a so súčasným zvýšením dodávaného výkonu dodávateľov na jeho technické maximum, 
c)	obmedzujúci stupeň č. 2 predstavuje zníženie odoberaného výkonu odberateľov zo sietí veľmi vysokého napätia a vysokého napätia s dohodnutým technickým maximom vyšším ako 1000 kW s platnosťou do 30 minút po vyhlásení a so súčasným zvýšením dodávaného výkonu dodávateľov na jeho technické maximum, 
d)	obmedzujúci stupeň č. 3 predstavuje zníženie odoberaného výkonu odberateľov zo sietí vysokého napätia s dohodnutým technickým maximom vyšším ako 150 kW do 1000 kW vrátane s platnosťou do dvoch hodín po vyhlásení, ak nie je určený dlhší čas, 
e)	obmedzujúci stupeň č. 4 predstavuje zníženie odoberaného výkonu odberateľov zo sietí vysokého napätia s dohodnutým technickým maximom vyšším ako 150 kW do 1000 kW vrátane s platnosťou do dvoch hodín po vyhlásení, ak nie je určený dlhší čas,
f)	obmedzujúci stupeň č. 5 nariaďuje znížiť spotrebu elektriny odberateľom a dodávateľom na minimálnu spotrebu dohodnutú v zmluve odstavením odberných zariadení, ktoré možno odstaviť z prevádzky do jednej hodiny po vyrozumení, a znížiť odber elektriny ostatných zariadení na bezpečnostné minimum. Odberatelia, ktorí nemajú určený obmedzujúci stupeň č. 5, pri jeho vyhlásení znížia odber elektriny na bezpečnostné minimum, 
g)	obmedzujúci stupeň č. 6 nariaďuje znížiť spotrebu elektriny odberateľom a dodávateľom na minimálnu spotrebu dohodnutú v zmluve odstavením odberných zariadení, ktoré možno odstaviť z prevádzky do ôsmich hodín po vyrozumení, a znížiť odber elektriny ostatných zariadení na bezpečnostné minimum. Odberatelia, ktorí nemajú určený obmedzujúci stupeň č. 6, pri jeho vyhlásení znížia odber elektriny na bezpečnostné minimum. 

Príloha č. 2 k vyhláške 

HAVARIJNÝ VYPÍNACÍ PLÁN 

V jednotlivých vypínacích stupňoch sa udáva hodnota vypínaného výkonu vo vzťahu k hodnote ročného maxima zaťaženia príslušného dodávateľa v minulom roku. 
Havarijné vypínacie stupne č. 21 až 30 
Pri vyhlásení stupňa č. 21 sa vypínajú úseky rozvodných zariadení veľmi vysokého napätia a vysokého napätia v takom rozsahu, aby obmedzenie spotreby neprekročilo hodnotu 2,5 % ročného maxima zaťaženia príslušného dodávateľa. Každý vyšší stupeň zahŕňa hodnotu výkonu vypnutých zariadení odberateľov v predchádzajúcom stupni zvýšenú o hodnotu 2,5 % ročného maxima zaťaženia príslušného dodávateľa (spolu 25 %). 

Príloha č. 3 k vyhláške 

FREKVENČNÝ PLÁN 

Cieľom opatrení frekvenčného plánu je včasnými zásahmi do prevádzky sústavy zamedziť vzniku systémových porúch, vrátiť frekvenciu po vzniku poruchy na hodnoty, pri ktorých nie je ohrozené technické zariadenie výrobní elektriny a odberateľov, udržať ju na týchto hodnotách a vytvoriť podmienky na rýchly návrat sústavy do riadneho prevádzkového stavu. Riadny prevádzkový stav je z hľadiska frekvencie určený v rozmedzí 49,8 až 50,2 Hz. 
Opatrenia frekvenčného plánu pri zníženej frekvencii sústavy 
V pásme poklesu frekvencie pod hodnotu 49,0 Hz sa prijímajú opatrenia v oblasti zaťaženia sústavy. Vopred daná hodnota záťaže je vo frekvenčných stupňoch automaticky odpájaná pomocou frekvenčných relé. Počet stupňov, ich nastavenie a hodnota odpájanej záťaže sú určené na základe systémových výpočtov poruchových režimov a v súlade s dohodami elektroenergetických spoločností štátov, s ktorými je sústava synchrónne prepojená.
Na riešenie porúch systémového charakteru sa použije systémové automatické frekvenčné odľahčovanie záťaže so stupňovitým pôsobením v kmitočtovom pásme 49,0 až 48,1 Hz. Na riešenie porúch lokálneho rozsahu sa môže ako doplnok systémového automatického odľahčovania záťaže použiť lokálne automatické frekvenčné odľahčovanie záťaže so stupňami aj pod hodnotu 48,1 Hz. 

Návrh
Vyhláška Ministerstva hospodárstva SR,

ktorou sa stanovujú podrobnosti o rozsahu a postupe pri poskytovaní informácií nevyhnutných na výkon štátnej správy 

Ministerstvo hospodárstva Slovenskej republiky  podľa § 10 ods. 7 zákona č. ....../2004 Z. z. o energetike ustanovuje: 

§ 1
Predmet úpravy

Táto vyhláška ustanovuje 
a)	podrobnosti o poskytovaní informácií nevyhnutných pre výkon štátnej správy, ktoré sú jednotlivý držitelia povolení povinní poskytnúť orgánom vykonávajúcim štátnu správu,
b)	podrobnosti o informáciách týkajúcich sa predpokladaného rozvoja prenosovej sústavy vrátane prepojenia s sústavami susedných štátov, ktoré je prevádzkovateľ prenosovej sústavy povinný spracovávať a predkladať ministerstvu, 
c)	podrobnosti o informáciách týkajúcich sa predpokladaného rozvoja distribučnej sústavy, 
d)	podrobnosti o informáciách týkajúcich sa predpokladaného rozvoja prepravnej siete vrátane prepojenia so sieťami susedných štátov na obdobie piatich rokov, 
e)	podrobnosti o informáciách týkajúcich sa predpokladaného rozvoja distribučnej siete,
f)	podrobnosti o informáciách týkajúcich sa predpokladaného rozvoja zásobníka na obdobie piatich rokov.

§ 2
Informácie nevyhnutné pre výkon štátnej správy ministerstva

(1)  Držitelia povolení poskytujú ministerstvu informácie nevyhnutné pre výkon štátnej správy podľa § 4 zákona. Ide o informácie nevyhnutné  pri 
a)	príprave energetickej politiky,
b)	zabezpečovaní plnenia záväzkov v oblasti energetiky vyplývajúcich z medzinárodných zmlúv a záväzkov vyplývajúcich z členstva v medzinárodných organizáciách, ktorými je Slovenská republika viazaná,
c)	zabezpečovaní sledovania otázok bezpečnosti dodávky elektriny a plynu,
d)	plnení požiadavky informovať Komisiu o záležitostiach týkajúcich sa energetiky, o ktorých členské štáty majú informovať, v súlade s požiadavkami Komisie,
e)	obmedzovaní dovozu a vývozu elektriny alebo plynu fyzickým osobám alebo právnickým osobám,
f)	stanovení ochranných opatrení.

(2)  Držitelia povolení ďalej poskytujú ministerstvu 
a)	informácie o podiele jednotlivých primárnych energetických zdrojov na dodanej elektrine v predchádzajúcom roku a odkaz na verejný zdroj informácií o dopade výroby elektriny na životné prostredie podľa § 22 ods. 2 písm. n),
b)	každoročne správu o predpokladanom rozvoji výroby plynu na obdobie piatich rokov podľa § 44 ods. 3 písm. h),
c)	ročné bilancie prepravnej siete a jej vyhodnotenie podľa § 45 ods. 8 písm. s). 

(3)  Pri zabezpečovaní sledovania otázok bezpečnosti dodávky elektriny a plynu poskytujú držitelia povolení informácie, ktoré zahrňujú najmä 
a)	ponuku elektriny a plynu na vnútornom trhu,
b)	dodávky elektriny a plynu na vnútornom trhu,
c)	dopyt elektriny a plynu na vnútornom trhu,
d)	spotrebu elektriny a plynu na vnútornom trhu, 
e)	mieru očakávanej spotreby elektriny a plynu v budúcnosti na obdobie 5 rokov, 
f)	mieru dostupných dodávok v budúcnosti na obdobie 5 rokov,
g)	predpokladané plánované alebo budované dodatočné kapacity, 
h)	kvalitu a úroveň údržby sietí, 
i)	opatrenia na pokrytie špičkovej spotreby a riešenie výpadkov v dodávkach jedného alebo viacerých dodávateľov. 

(4)  Informácie podľa odseku 1 a 3 poskytujú držitelia povolení ministerstvu na požiadanie. Informácie podľa odseku 2 poskytuj držitelia povolení ministerstvu do 31. marca príslušného roka. 

§ 3
Podrobnosti o informáciách týkajúcich sa predpokladaného rozvoja 
sústav, sietí a zásobníka

(1)  Držiteľ povolenia na prenos  elektriny poskytuje ministerstvu informácie týkajúce sa predpokladaného rozvoja prenosovej sústavy vrátane prepojenia s sústavami susedných štátov podľa prílohy č. 1.

(2) Držiteľ povolenia na distribúciu elektriny poskytuje ministerstvu informácie týkajúce sa predpokladaného rozvoja distribučnej sústavy prílohy č. 2.

(3) Držiteľ povolenia na výrobu elektriny poskytuje ministerstvu informácie týkajúce sa predpokladaného rozvoja výrobní elektriny podľa prílohy č. 3.

(4) Držiteľ povolenia na prepravu plynu poskytuje ministerstvu informácie týkajúce sa predpokladaného rozvoja prepravnej siete vrátane prepojenia so sieťami susedných štátov na obdobie piatich rokov podľa prílohy č. 4.

(5) Držiteľ povolenia na distribúciu plynu poskytuje ministerstvu informácie týkajúce sa predpokladaného rozvoja distribučnej siete na obdobie piatich rokov podľa prílohy č. 5.

(6) Držiteľ povolenia na uskladňovanie plynu poskytuje ministerstvu informácie týkajúce sa predpokladaného rozvoja zásobníka na obdobie piatich rokov podľa prílohy č. 6.

(7) Informácie podľa odsekov 1 až 6 sa týkajú
a)	existujúcich zariadení alebo súčasti zariadení,
b)	zariadení alebo súčasti zariadení vo výstavbe alebo vo fáze plánovania,
c)	navrhovaných vyradení zariadení alebo súčastí zariadení z prevádzky.

(8) Pod existujúce zariadenia alebo súčasti zariadení sa ako samostatne uvedená zahrňuje celková kapacita v prevádzke v deň podávania správy.

(9) Za zariadenia alebo súčasti zariadení vo fáze plánovania sa považujú investičné projekty, pre ktoré sa prijalo zásadné rozhodnutie postaviť alebo rozšíriť nejaké zariadenie alebo súčasť zariadenia, a pre ktoré je naplánované započatie prác do piatich rokov. Toto zahrňuje tie investičné projekty, ktorých hlavné vlastnosti môžu v celku alebo v časti podliehať budúcemu preskúmaniu alebo konečnému schváleniu kompetentným orgánom.

(10) Za navrhované vyradenie zariadení alebo súčastí zariadení z prevádzky sa považujú zariadenia alebo súčasti zariadení, ohľadom ktorých sa prijalo zásadné rozhodnutie vyradiť ich z prevádzky, a kde sa bežne uskutočnenie tohoto rozhodnutia predpokladá do troch rokov od referenčného dátumu.

(11) Dodatočné informácie týkajúce sa investičných projektov zahrňujú významné zmeny v hlavných vlastnostiach a štádiu rozhodovania projektov od predošlého oznámenia a ďalšie špecifické komentáre uvedené v poznámkach pod čiarou na príslušných dotazníkových hárkoch. Okrem toho držitelia povolení môžu pripájať vlastné komentáre ohľadom projektov.

(12) Informácie podľa odseku 1 až 6 poskytujú držitelia povolení ministerstvu 
do 31. marca príslušného roka. 

§ 4
Dôvernosť

Všetky zhromaždené informácie podľa tejto vyhlášky sa považujú za dôverné.

§ 5
Účinnosť

Táto vyhláška nadobúda účinnosť 

Príloha č. 1

Predpokladaný rozvoj prepravnej sústavy	E2	
Držiteľ povolenia/č.:	Stav k 1. januáru ....	
Typ zariadenia	Počet zariadení a dĺžka (km)	Dodatočné informácie	
	KapacitaA1	KapacitaA2	Navýšenie kapacityB1	Navýšenie kapacityB2	Vyradenie z prevádzkyC		
	Počet	Dĺžka	Počet	Dĺžka	Počet	Dĺžka	Počet	Dĺžka	Počet	Dĺžka		
Vedenia ( 220 kV) s napätím:	
220												
345												
380												
400												
420												
Iné												
Podzemné káble ( 220 kV) s napätím:	
220												
250												
380												
400												
420												
Iné												
A1 Celková kapacita v prevádzka k 1. januáru roka oznámenia (zariadenia alebo súčasti existujúcich zariadení).
A2 Celková kapacita v prevádzke od predošlého oznámenia (zariadenia alebo súčasti zariadení).
B1 Predpokladaná kapacita, ktorá sa má využívať v priebehu roka oznámenia (pre každé zariadenie alebo súčasť zariadenia, ktoré je vo výstavbe alebo sa plánuje).
B2 Predpokladaná kapacita, ktorá sa má využívať v priebehu nasledujúcich štyroch rokov (pre každé zariadenie alebo súčasť zariadenia, ktoré je vo výstavbe alebo sa plánuje).
C Predpokladaná kapacita, ktorá sa má vyradiť z prevádzky v priebehu roka oznámenia alebo nasledujúcich dvoch rokov (pre každé zariadenie alebo súčasť zariadení).
Osobitne sa označia prepojenia s sústavami susedných štátov.	
Príloha č. 2

Predpokladaný rozvoj distribučnej sústavy	E2	
Držiteľ povolenia/č.:	Stav k 1. januáru ....	
Typ zariadenia	Počet zariadení a dĺžka (km)	Dodatočné informácie	
	KapacitaA1	KapacitaA2	Navýšenie kapacityB1	Navýšenie kapacityB2	Vyradenie z prevádzkyC		
	Počet	Dĺžka	Počet	Dĺžka	Počet	Dĺžka	Počet	Dĺžka	Počet	Dĺžka		
Vedenia ( XXX kV) s napätím:	
XXX												
YYY												
ZZZ												
11O												
Iné												
Podzemné káble ( XXX kV) s napätím:	
XXX												
YYY												
ZZZ												
11O												
Iné												
A1 Celková kapacita v prevádzka k 1. januáru roka oznámenia (zariadenia alebo súčasti existujúcich zariadení).
A2 Celková kapacita v prevádzke od predošlého oznámenia (zariadenia alebo súčasti zariadení).
B1 Predpokladaná kapacita, ktorá sa má využívať v priebehu roka oznámenia (pre každé zariadenie alebo súčasť zariadenia, ktoré je vo výstavbe alebo sa plánuje).
B2 Predpokladaná kapacita, ktorá sa má využívať v priebehu nasledujúcich štyroch rokov (pre každé zariadenie alebo súčasť zariadenia, ktoré je vo výstavbe alebo sa plánuje).
C Predpokladaná kapacita, ktorá sa má vyradiť z prevádzky v priebehu roka oznámenia alebo nasledujúcich dvoch rokov (pre každé zariadenie alebo súčasť zariadení).

Osobitne sa označia prepojenia s sústavami susedných štátov.	

Príloha č. 3 

Predpokladaný rozvoj výrobní elektriny	E1	
Držiteľ povolenia/č.:	Stav k 1. januáru ....	
Typ zariadenia	Počet zariadení a nominálny výkon (MW)	Dodatočné informácie	
	KapcitaA1	KapacitaA2	Navýšenie kapacityB1	Navýšenie kapacityB2	Vyradenie z prevádzkyC		
	Počet	Výkon	Počet	Výkon	Počet	Výkon	Počet	Výkon	Počet	Výkon		
Konvenčné tepelné elektrárne ( 50 MW) schopné spaľovania:	
Uhlie												
Ropa												
Plyn												
Lignit												
Zmes
......./.......												
Zmes
......./.......1												
Iné												
Jadrové elektrárne ( 200 MW) typu:	
PWR												
BWR												
GGR												
FBR												
Iné												
Vodné elektrárne ( 10 MW) typu:	
Sezónna akumulácia vody (S)												
Krátkodobá akumulácia vody (KD)												
Prietoková vodná elektráreň (R)												
Prečerpávacia elektráreň  (P)												
 Kombinácia prečerpávacej elektrárne a inej												
A1 Celková kapacita v prevádzke k 1. januáru roku oznámenia (zariadenia alebo súčasti existujúcich zariadení).
A2 Celková kapacita v prevádzke od predošlého oznámenia (zariadenia alebo súčasti zariadení).
B1 Predpokladaná kapacita, ktorá sa má využívať v priebehu roka oznámenia (pre každé zariadenie alebo súčasť zariadenia, ktoré je vo výstavbe alebo sa plánuje).
B2 Predpokladaná kapacita, ktorá sa má využívať v priebehu nasledujúcich štyroch rokov (pre každé zariadenie alebo súčasť zariadenia, ktoré je vo výstavbe alebo sa plánuje).
C Predpokladaná kapacita, ktorá sa má vyradiť z prevádzky v priebehu roka oznámenia alebo nasledujúcich dvoch rokov (pre každé zariadenie alebo súčasť zariadení).
1 Pre zariadenia schopné spaľovať viac než jeden druh paliva uviesť výkon pri celkovej úrovni a pre každé palivo zvlášť.	

	
Príloha č. 4
Predpokladaný rozvoj prepravnej siete

Držiteľ povolenia/č.:	Stav k 1. januáru ....	
	KapacitaA	Navýšenie kapacityB	Navýšenie kapacityC	Vyradenie z prevádzkyD	
Trasa 
-	z*
-	do*	1.
2.
3.
4.
5.				
Klasifikácia
HP: hlavný plynovod
P: predĺženie					
Dĺžka (km)					
Vnútorný priemer (mm)					
Tlak (MPa)					
Kapacita:
-	maximálna ročná (v mld. m3)
-	predpokladaná ročná (v mld. m3)					
Projekt TEN  (Áno / Nie)

Ak áno, potom ref. č. projektu

Ostatné poznámky:

					
A Celková kapacita v prevádzke – stav k 1. januáru aktuálneho kalendárneho roka.
B Plánované plynovody alebo plynovody vo výstavbe (ktoré budú v prevádzke do troch kalendárnych rokov).
C Plánované plynovody alebo plynovody vo výstavbe (ktoré budú v prevádzke po uplynutí troch kalendárnych rokov).
D Plynovody, ktoré sa predpokladajú vyradiť z prevádzky do troch kalendárnych rokov.
* Hlavný spojovací uzol, ktorý je najbližší k hranici.

Osobitne sa označia cezhraničné prepojenia so sieťami susedných štátov	
Príloha č. 5
Predpokladaný rozvoj distribučnej siete

Držiteľ povolenia/č.:	Stav k 1. januáru ....	
	KapacitaA	Navýšenie kapacityB	Navýšenie kapacityC	Vyradenie z prevádzkyD	
Trasa 
-	z
-	do	1.
2.
3.
4.
5.				
Klasifikácia
HP: hlavný plynovod
P: predĺženie					
Dĺžka (km)					
Vnútorný priemer (mm)					
Tlak (kPa)					
Kapacita:
-	maximálna ročná (v mld. m3, resp, v mil. m3)
-	predpokladaná ročná (v mld. m3 resp, v mil. m3)					
Projekt TEN  (Áno / Nie)

Ak áno, potom ref. č. projektu

Ostatné poznámky:
					
A Celková kapacita v prevádzke – stav k 1. januáru aktuálneho kalendárneho roka.
B Plánované plynovody alebo plynovody vo výstavbe (ktoré budú v prevádzke do troch kalendárnych rokov).
C Plánované plynovody alebo plynovody vo výstavbe (ktoré budú v prevádzke po uplynutí troch kalendárnych rokov).
D Plynovody, ktoré sa predpokladajú vyradiť z prevádzky do troch kalendárnych rokov.

Príloha č. 6
Predpokladaný rozvoj zásobníkov

Držiteľ povolenia/č.:	Stav k 1. januáru ....	
	KapacitaA	Navýšenie kapacityB	Navýšenie kapacityC	Vyradenie z prevádzkyD	
Geografické umiestnenie
(mesto-oblasť)	1.
2.
3.
4.
5.				
Celková kapacita (v mld. m3)					
Aktívna kapacita (v mld. m3)					
Maximálny denný výkon (v mil. m3)					
Projekt TEN (Áno / Nie)

Ak áno, potom ref. č. projektu

Ostatné poznámky:					
A Celková kapacita v prevádzke – stav k 1. januáru aktuálneho kalendárneho roka.
B Plánovaná kapacita alebo kapacita vo výstavbe (ktorá bude v prevádzke do troch kalendárnych rokov).
C Plánovaná kapacita alebo kapacita vo výstavbe (ktorá bude v prevádzke po uplynutí troch kalendárnych rokov).
D Kapacita, ktorá sa predpokladá vyradiť z prevádzky do troch kalendárnych rokov.	

Predpokladaný rozvoj zariadení pre skvapalnený zemný plyn (LNG)

Držiteľ povolenia/č.:	Stav k 1. januáru ....	
	KapacitaA	Navýšenie kapacityB	Navýšenie kapacityC	Vyradenie z prevádzkyD	
Geografické umiestnenie
(mesto-oblasť)	1.
2.
3.
4.
5.				
Maximálna uskladňovacia kapacita (m3 LNG)					
Maximálna kapacita spätného splyňovania (m3 LNG/h)					
Predpokladaný ročný objem (v mld.m3/rok)					
Projekt TEN (Áno / Nie)

Ak áno, potom ref. č. projektu

Ostatné poznámky:					
A Celková kapacita v prevádzke – stav k 1. januáru aktuálneho kalendárneho roka.
B Plánované zariadenia alebo zariadenia vo výstavbe(ktoré budú v prevádzke do troch kalendárnych rokov).
C Plánované zariadenia alebo zariadenia vo výstavbe (ktoré budú v prevádzke po uplynutí troch kalendárnych rokov).
D Zariadenia, ktoré sa predpokladajú vyradiť z prevádzky do troch kalendárnych rokov.